CELEX: 32010D0143
Language: sk
Date: 2010-03-05 00:00:00
Title: 2010/143/: Rozhodnutie Komisie z  5. marca 2010 o finančnom príspevku Únie na núdzové opatrenia zamerané na boj proti vezikulárnej chorobe ošípaných v Taliansku v roku 2009 [oznámené pod číslom K(2010) 1192]

6.3.2010   
            
            
               SK
            
            
               Úradný vestník Európskej únie
            
            
               L 56/12
            
         ROZHODNUTIE KOMISIE
   z 5. marca 2010
   o finančnom príspevku Únie na núdzové opatrenia zamerané na boj proti vezikulárnej chorobe ošípaných v Taliansku v roku 2009
   [oznámené pod číslom K(2010) 1192]
   (Iba talianske znenie je autentické)
   (2010/143/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2009/470/ES z 25. mája 2009 o výdavkoch na veterinárnom úseku (1), a najmä na jeho článok 3 ods. 4,
   keďže:
   
               (1)
            
            
               V rozhodnutí 2009/470/ES sa stanovujú postupy, ktorými sa riadi finančné prispievanie Únie na špecifické veterinárne opatrenia vrátane núdzových opatrení. Podľa článku 3 ods. 2 uvedeného rozhodnutia členské štáty dostávajú finančný príspevok pod podmienkou, že uplatnia opatrenia zamerané na eradikáciu vezikulárnej choroby ošípaných.
            
         
               (2)
            
            
               Vezikulárna choroba ošípaných je infekčné vírusové ochorenie ošípaných, ktoré nie je klinicky odlíšiteľné od slintačky a krívačky, a preto narušuje obchodovanie v rámci Únie a vývoz do tretích krajín.
            
         
               (3)
            
            
               V roku 2009 sa v Taliansku vyskytli ohniská vezikulárnej choroby ošípaných. Opätovný výskyt uvedenej choroby predstavuje závažné riziko pre populáciu hospodárskych zvierat Únie. Taliansko prijalo opatrenia v súlade s článkom 3 ods. 2 rozhodnutia Rady 90/424/EHS (2) s cieľom zlikvidovať uvedené ohniská.
            
         
               (4)
            
            
               V prípade výskytu ohniska vezikulárnej choroby ošípaných existuje riziko, že by sa pôvodca choroby mohol rozšíriť do iných hospodárstiev s chovom ošípaných v rámci uvedeného členského štátu, ale prostredníctvom obchodu so živými ošípanými alebo produktmi z nich aj do iných členských štátov a do tretích krajín.
            
         
               (5)
            
            
               V rozhodnutí Komisie 2005/779/ES z 8. novembra 2005 o opatreniach na ochranu zdravia zvierat pred vezikulárnou chorobou ošípaných v Taliansku (3) sa stanovujú pravidlá týkajúce sa zdravia zvierat, pokiaľ ide o vezikulárnu chorobu ošípaných, pre regióny Talianska, ktoré sú uznané ako regióny bez výskytu vezikulárnej choroby ošípaných, ako aj pre regióny, ktoré nie sú uznané ako regióny bez výskytu uvedenej choroby. Talianske orgány splnili požiadavky na predkladanie informácií podľa článku 11 uvedeného rozhodnutia.
            
         
               (6)
            
            
               V článku 3 ods. 6 prvej zarážke rozhodnutia 2009/470/ES sa stanovujú pravidlá pre percentuálny podiel určitých nákladov vzniknutých členskému štátu, na ktoré sa môže vzťahovať finančný príspevok Únie.
            
         
               (7)
            
            
               Vyplatenie finančného príspevku Únie na núdzové opatrenia zamerané na eradikáciu vezikulárnej choroby ošípaných podlieha pravidlám stanoveným v nariadení Komisie (ES) č. 349/2005 z 28. februára 2005 stanovujúcom pravidlá financovania zo Spoločenstva, ktoré je určené na núdzové opatrenia boja proti určitým chorobám zvierat, uvedeným v rozhodnutí Rady 90/424/EHS (4).
            
         
               (8)
            
            
               Taliansko v plnej miere splnilo svoje technické a administratívne povinnosti stanovené v článku 3 ods. 4 rozhodnutia 2009/470/ES a v článku 6 nariadenia (ES) č. 349/2005.
            
         
               (9)
            
            
               Taliansko predložilo odhad nákladov vzniknutých v súvislosti s prijímaním opatrení na eradikáciu vezikulárnej choroby ošípaných 21. mája 2009 a 10. júna 2009.
            
         
               (10)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Finančný príspevok Únie pre Taliansko
   Taliansku môže byť udelený finančný príspevok Únie na pokrytie určitých nákladov vzniknutých uvedenému členskému štátu v roku 2009 pri prijímaní opatrení podľa článku 3 ods. 2 rozhodnutia 2009/470/ES na boj proti vezikulárnej chorobe ošípaných.
   Článok 2
   Adresát
   Toto rozhodnutie je určené Talianskej republike.
   
      V Bruseli 5. marca 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. EÚ L 155, 18.6.2009, s. 30.
   
      (2)  Ú. v. ES L 224, 18.8.1990, s. 19.
   
      (3)  Ú. v. EÚ L 293, 9.11.2005, s. 28.
   
      (4)  Ú. v. EÚ L 55, 1.3.2005, s. 12.